laion/Wikipedia-Exotic huggingface dataset:
אנטיפטרוס מצידון

אַנְטִיפַּטְרוֹס מצידון (ביוונית: Αντίπατρος ο Σιδώνιος; המחצית השנייה של המאה ה-2 לפנה"ס) היה מחבר אפיגרמות יווני שנולד בעיר צור ופעל כנראה בצידון. האפיגרמות שלו נכתבו ברובן בצורת כתובות על גבי מצבות קבורה או חפצים המוקדשים לאלים. הן מצטיינות במשקל מדויק, וסיגנונן מושפע מן הרטוריקה של התקופה, שבה נהגו להשתמש במשפטים ארוכים ובשפה מליצית עם הרבה חידושי לשון נועזים. האפיגרמות של אנטיפטרוס שימשו דוגמה למחברי אפיגרמות שבאו אחריו ונכללו באוסף של מֶלֶאַגְרוֹס מגַדַרָה. כמה מהן הגיעו לידינו באמצעות האנתולוגיה היוונית. אנטיפטרוס מצידון, באתר Discogs (באנגלית) הגיית השם ביוונית: אנטיפטרוס הוֹ סידוֹניוֹס. אנטיפטרוס, האנציקלופדיה העברית ד, חברה להוצאת אנציקלופדיות בע"מ, תשי"ב, עמ' 488 ערך זה הוא קצרמר בנושא משוררים ובנושא יוון העתיקה. אתם מוזמנים לתרום לוויקיפדיה ולהרחיב אותו.
ארתור מסואקו

ארתור מסואקו (בצרפתית: Arthur Masuaku; נולד ב-7 בנובמבר 1993) הוא כדורגלן מהרפובליקה הדמוקרטית של קונגו המשחק בעמדת המגן השמאלי בבשיקטש ובנבחרת הרפובליקה הדמוקרטית של קונגו. מסואקו התחיל את הקריירה שלו בקבוצות הילדים של "ליל OM.S פייבס", לאנס ובגיל 15 הצטרף לואלנסיין. ב-10 באוגוסט 2013 מסואקו ערך את הופעת הבכורה שלו בקבוצה הבוגרת במשחק הליגה נגד טולוז. ב-29 בינואר 2014 מסואקו הבקיע את שער הבכורה שלו בקבוצה בהפסד 1–2 נגד אולימפיק מרסיי. ביולי 2014 מסואקו חתם באולימפיאקוס מליגת העל היוונית. מסואקו ערך את הופעת הבכורה שלו בליגה בניצחון נגד ניקי וולוס. שני מחזורים לאחר מכן, בישל שני שערים בניצחון 0–3 נגד OFI כרתים. שלושה ימים לאחר מכן, מסואקו ערך את הופעת הבכורה שלו בליגת האלופות בניצחון 2–3 נגד אתלטיקו מדריד, בו גם כבש את שער הבכורה שלו. ב-8 באוגוסט 2016 מסואקו חתם בוסטהאם יונייטד תמורת 6.2 מיליון פאונד. שבוע לאחר מכן, מסואקו ערך את הופעת הבכורה שלו בקבוצה בהפסד 1–2 לצ'לסי. ב-19 בספטמבר 2017, מסואקו כבש את שער הבכורה שלו בקבוצה במשחק נגד בולטון ונדררס במסגרת גביע הפוטבול ליג. ב-27 בינואר 2018 הורחק לאחר שירק בפניו של שחקן ויגאן את'לטיק. בנוסף לכרטיס אדום, קיבל עונש הרחקה משישה משחקים בעקבות התקרית. ב-2 באוגוסט 2022 הושאל לבשיקטש לעונה אחת. בצעירותו, מסואקו שיחק בנבחרות הנוער של צרפת. באוגוסט 2017 זומן לראשונה לסגל נבחרת הרפובליקה הדמוקרטית של קונגו. ב-13 באוקטובר 2018 מסואקו ערך את הופעת הבכורה שלו בנבחרת בהפסד 1–2 לזימבבואה. ב-15 ביוני 2019 מסואקו כבש את שערו הראשון בנבחרת בתיקו 1-1 נגד קניה. נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023. אולימפיאקוס ליגת העל היוונית: 2014/2015, 2015/2016 הגביע היווני: 2014/2015 מדיה וקבצים בנושא ארתור מסואקו בוויקישיתוף אתר האינטרנט הרשמי של ארתור מסואקו ארתור מסואקו, ברשת החברתית אקס (טוויטר) ארתור מסואקו, באתר Transfermarkt ארתור מסואקו, באתר Soccerway ארתור מסואקו, באתר BDFutbol ארתור מסואקו, באתר WorldFootball.net ארתור מסואקו, באתר National Football Teams ארתור מסואקו, באתר FootballDatabase.eu CAN 2023 : Liste des Léopards בחשבון הפייסבוק הרשמי של התאחדות הכדורגל הקונגולזית, 27 בדצמבר 2023 (בצרפתית)
פלה (1991)

ג'ודילסון ממאדו טונקארה גומש הידוע בכינויו פלה (בפורטוגזית: Judilson Mamadu Tuncará Gomes; נולד ב-29 בספטמבר 1991) הוא כדורגלן מגינאה ביסאו המשחק בפמליקאו ובנבחרת גינאה ביסאו. פלה נולד אגואלווה-קאסם שבפורטוגל להורים שמוצאם גינאה ביסאו. פלה התחיל את הקריירה שלו במחלקת הנוער של בלננסש. ב-11 בינואר 2009 פלה ערך את הופעת הבכורה שלו בקבוצה הבוגרת בניצחון 0–1 נגד ריו אבה. ב-4 בינואר 2011 פלה חתם בגנואה מהסרייה א' ושיחק בקבוצה הצעירה של המועדון. ב-30 באוגוסט 2011 הצטרף למילאן והצטרף לקבוצת המילואים. ב-31 ביולי 2012 פלה הושאל לארסנל קייב מליגת העל האוקראינית. עונה לאחר מכן, הושאל לאולהאננסה. בקיץ 2014 הושאל לבלננסש. ב-18 בינואר 2015 הבקיע את שער הבכורה שלו בקריירה בניצחון 0–2 נגד ז'יל ויסנטה. בקיץ 2015 פלה חתם בבנפיקה ליסבון והושאל מיידית לפאסוס די פריירה. ב-31 בינואר 2017 הושאל לפיירנסה. ב-29 ביוני 2017 פלה חתם לחמש שנים בריו אבה. בעונת 2017/2018, פלה כבש 7 שערים ב-31 משחקים. ביולי 2018 פלה חתם במונקו מליגת העל הצרפתית תמורת 10 מיליון אירו. ב-28 בספטמבר פלה ערך את הופעת הבכורה שלו בהפסד 0–2 לסנט אטיין. ב-31 בינואר 2019 פלה הושאל לנוטינגהאם פורסט עד לסיום העונה. ב-6 באוגוסט 2019 הושאל לרדינג. ב-29 בספטמבר 2020, פלה הושאל לריו אבה. בצעירותו, פלה שיחק בנבחרת הנוער של פורטוגל והשתתף עימה באליפות אירופה בכדורגל עד גיל 19 בשנת 2010 ושנה לאחר מכן בגביע העולם בכדורגל עד גיל 20. בשנת 2017 עבר לייצג את גינאה ביסאו, ארץ מוצאם של הוריו. ב-10 ביוני 2017, פלה ערך את הופעת הבכורה שלו בנבחרת בניצחון 0–1 נגד נמיביה. פלה, באתר Transfermarkt פלה, באתר Soccerway פלה, באתר National Football Teams פלה, באתר FootballDatabase.eu
Evolve 131

Evolve 131, הידוע גם בכינויו חגיגות העשור של Evolve היה אחד מאירועי השלם וצפה של ארגון ההיאבקות האמריקאי, Evolve. אירוע זה היה בשיתוף עם ארגון ה-WWE, ושודר בערוץ של ה-WWE Network. האירוע היה האירוע הראשון של Evolve והראשון של ארגון עצמאי כלשהו המועבר בשידור חי בערוץ של ה-WWE Network. הוא נערך ב-13 ביולי 2019, בארנת 2300 שבפילדלפיה, פנסילבניה. האירוע כלל מתאבקים עכשוויים ומתאבקי עבר של Evolve לצד מתאבקים מהמותגים NXT ו-205 לייב של ה-WWE. באוקטובר 2008, האחראי הוותיק של הארגון Ring of Honor, גייב ספולסקי, שוחרר מהארגון. בשנת 2009, הוא ייסד את הארגון Dragon Gate USA, כשערך את אירוע הבכורה ב-25 ביולי של אותה השנה. שנה לאחר מכן, ספולסקי ייסד את הארגון Evolve, המשמש כארגון האחות של Dragon Gate USA. בשנת 2015, ארגון ההיאבקות המוביל בעולם, WWE, נכנסו לשותפות עם Evolve, כך שאפשר יהיה לייבא מהם כישרונות חדשים למחלקות הפיתוח של ה-WWE. בשנת 2019, ה-WWE הכריזו שחגיגות העשור של Evolve יהיו באירוע היאבקות שישודר בערוץ של ה-WWE Network ב-13 ביולי 2019. אירוע זה יהיה האירוע הראשון של Evolve והראשון של ארגון עצמאי כלשהו שמשודר בשידור חי בערוץ של ה-WWE Network. האירוע כלל קרבות שנבעו מעלילות מתוסרטות מהארגון Evolve ומהתוכניות השבועיות: NXT ו-205 לייב. ב-26 ביוני, נודע שאדם קול יגן על אליפות ה-NXT שלו נגד אחד מהמתאבקים המוערכים ביותר של Dragon Gate USA בעבר ומתאבק 205 לייב בהווה, אקירה טוזאווה. עוד נודע שאלוף ה-WWE במשקל קל, דרו גולאק, יתחרה נגד אלוף Evolve לשעבר ומתאבק NXT בהווה, מאט רידל, לקרב שאינו על התואר. ב-2 ביולי, נודע ש-DJ דרייק יתחרה נגד אוסטין ת'יאורי בקרב "המנצח זוכה בהכל" על אליפות WWN ועל אליפות Evolve. בנוסף, נודע שאדי קינגסטון וג'ו גרייסי יגנו על חגורות אליפות הזוגות של Evolve נגד AR פוקס וליאון ראף. האתר הרשמי של חגיגות העשור לארגון Evolve אירוע חגיגות העשור של Evolve ייערך בפילדלפיה, פנסילבניה וישודר בערוץ הנטוורק של ה-WWE רשימת הקרבות המלאה של אירוע חגיגות העשור של Evolve רולינס ולינץ' יגנו על חגורות האליפות שלהם נגד קורבין ואוואנס
ISIS (שיר)

"ISIS" הוא שיר של הראפר האמריקאי ג'וינר לוקאס בהשתתפות לוג'יק, השיר יצא בתור סינגל מתוך אלבומו של לוקאס "ADHD" ב-24 במאי 2019. לפני שחרורו של "ISIS", ג'וינר לוקאס ולוג'יק היו מעורבים ביריבות מתמשכת. השיר מסמן את הסוף של הבעיות בין שני הראפרים. בשנת 2017, אמר לוקאס למגזין בילבורד כי היחסים שלו עם לוג'יק החלו במהלך 2016 בשיתוף הפעולה שלהם בשירו של טק ניין "Sriracha". הווידאו קליפ לשיר יצא בסמוך ליציאת הסינגל בתאריך 24 במאי 2019. בקליפ ניתן לראות את לוקאס ולוג'יק במדים בסיס צבאי. Joyner Lucas and Logic Squash Feud and Link for New "ISIS" Video, Complex (באנגלית) Joyner Lucas & Logic Are War-Ready in Militant 'ISIS' Video: Watch, Billboard
יקיר דיין

יקיר זפרני דיין (נולד ב-6 בינואר 1988 ט"ז בטבת ה'תשמ"ח) הוא זמר-יוצר ישראלי, יזם, איש עסקים, אושיית רשת, פעיל חברתי ואמן. דיין גדל בדימונה. באוגוסט 2006 התגייס לצה"ל כלוחם בחטיבת הנח"ל. את שירותו הצבאי המשיך בתאג"ד חטיבת הנח"ל ובמודיעין מפקדת חטיבת הנח"ל. הופיע בטקסים הרשמיים של החטיבה. בתום שירותו הצבאי (2009),התגורר בראש פינה. וכיום מתגורר ב-תל אביב ועוסק במוזיקה, אמנות רב תחומית כתיבה ויזמות עסקית. דיין הוא זמר-יוצר בינלאומי, השיר שלו "rain" זכה לחשיפה בכל העולם, באינסטגרם השיר עומד על 125 אלף לייקים ובטיקטוק על מיליון צפיות. דיין מרבה לעסוק באנטישמיות כנגד יהודים ברחבי העולם, וקמפיין שלו כנגד תולשי שלטי קורבנות ה-7 באוקטובר, הפך לויראלי ברחבי העולם והופיע על שער עיתון ה"ניו יורק פוסט". לדיין רבע מיליון עוקבים באינסטגרם. ושבעים אלף עוקבים בטיקטוק. ב-12 בינואר 2016 הוציא דיין את אלבומו "תמורות". ב-29 בדצמבר 2018 יצא אלבומו השני בשם "מערבולות", בהפקתם של דורון פלסקוב ובן שופן. ב-22 בפברואר 2024 הוציא דיין את שירו הראשון "Rain" מתוך האלבום הבינלאומי "Rain" בפברואר 2012 החל דיין לעבוד בחברת הסטארטאפ "Robotim" שם הרכיב רובוטים לשימושים צבאיים, לצורכי מודיעין והנדסה. באוגוסט 2014 יזם את פרויקט "Super-Vegan" הסופר הטבעוני הראשון בישראל. בשנים 2015–2017 הקים דיין את חברת הסטארטאפ "Applatonic" יחד עם היזמים עוז גונן ומור זלוף, שפיתחה רשת חברתית לכותבים ויוצרים. המיזם ירד מן האוויר בשלהי 2018[דרוש מקור]. ב-2023 הקים את חברת הסטארט-אפ GREENUVERSE העוסקת במסחר אקולוגי. בין השנים 2013–2016 עבד דיין כתחקירן עצמאי, שיתף פעולה עם ליאור דיין בחשיפת קטעי ארכיון נדירים שהתגלו לאחר מותו של אביו אסי דיין. ב-2014 הגיש תוכנית רדיו לילית, בנושאי אקטואליה ומוזיקה בשם "שעות קשות" יחד עם אמנון גולדמן ברדיו 109 fm. יזם את "מחאת המלצרים" שנאבקה בהלנת שכר למלצרים, ולעובדים מתחום המסעדנות. ופתחה צוהר למחאות נוספות בנושא. ב-7 לאוקטובור יצר דיין את קמפיין ההסברה "the wall of shame", הקמפיין התמקד בלחשוף את תולשי שלטי החטופים של טבח ה-7 באוקטובר ברחבי העולם. הקמפיין זכה למיליוני צפיות ותגובות ברחבי העולם ואף בעמוד השער של ה"ניו יורק פוסט". [1] ביוני 2014 ניהל את מותג האופנה JO MAYER של מעצב האופנה יואב מאיר. ביוני 2019 פתח דיין בביתו גלריה/סטודיו לאמנות ועיצוב בשם "HIBRISH" שכלל יצירות אמנות ביגוד ומוצרי אופנה בעיצובו. "תמורות" (2016) "מערבולות" (2018) יקיר דיין, ברשת החברתית פייסבוק יקיר דיין, ברשת החברתית אינסטגרם יקיר דיין, בשירות המוזיקה הדיגיטלי ספוטיפיי יקיר דיין, בשירות המוזיקה הדיגיטלי דיזר יקיר דיין, בשירות הסטרימינג של אפל מיוזיק יקיר דיין, בשירות הסטרימינג של אמזון יקיר דיין, ברשת החברתית פייסבוק יקיר דיין ברשת החברתית טיקטוק יעל לאור‏, פרויקטים למימון חברתי הם הדבר הבא בתחום האוכל?, באתר וואלה, 20 באוגוסט 2014 Assi dayan - אסי דיין, באתר www.facebook.com ריטה גולדשטיין‏, מחאת המלצרים: נלחמים בתנאי ההעסקה, באתר וואלה, 10 בפברואר 2014 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יקיר דיין".
לואיג'י מאייר

לואיג'י מאייר (באיטלקית: Luigi Mayer;‏ 1755–1803) היה צייר איטלקי שפעל בעיקר ברחבי אימפריה העות'מאנית. לואיג'י מאייר נולד גרמניה ולמד ציור ברומא. בתחילת הקריירה הוא עבד עבור פרננדו הראשון, מלך שתי הסיציליות וערך בשבילו ציורים של סיציליה. לואיג'י מאייר היה חבר קרוב של רוברט איינסלי שהיה שגריר בריטניה באימפריה העות'מאנית בשנים 1776-1792. בתקופה זו הוא הזמין ציורים רבים אצל מאייר. מאייר סייר ביחד עם חברו ברחבי המזרח התיכון בשנים 1776–1794 ובתקופה זו צייר נופים של ארצות הבלקן, יוון, טורקיה, מצרים ולבנט. רוב הציורים נשמרו באוסף הפרטי של איינסלי שנתרם אחרי מותו למוזיאון הבריטי. בית לחם בורגס איסטנבול כנסיית הקבר מדיה וקבצים בנושא לואיג'י מאייר בוויקישיתוף קורות חיים
קאדילק אלנטה

קאדילק אלנטה (באנגלית: Cadillac Allanté) היא מכונית רודסטר מפוארת מתוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1986–1993 (משנת המודל 1987) בארצות הברית. גג קשיח - דגם הרדטופ. קבריולה - דגם הרדטופ. יוצרו 21,430 יחידות. גוף "Coachbuilder" (אנ') דגם "קאדילק אלנטה" נבנה על ידי פינינפארינה. 2 נוסעים. 2 דלתות. מנוע קדמי רוחבי. מנוע בנזין. סוג הנעה: הנעה קדמית. מחיר היחידה בשנת 1988 עמד על 56,533 דולר (מחיר בסיס בארצות הברית). מחיר היחידה בשנת 1989 עמד על 57,183 דולר (מחיר בסיס בארצות הברית). מחיר היחידה בשנת 1990 נע בין 51,500 - 58,638 דולר (ארצות הברית). מחיר היחידה בשנת 1991 נע בין 55,900 - 62,810 דולר (ארצות הברית). מחיר היחידה בשנת 1992 נע בין 58,470 - 64,090 דולר (ארצות הברית). תאוצה בין 0–97 קמ"ש היא 9.3 שניות (מנוע 4.1 ליטר). תאוצה בין 0–97 קמ"ש היא 7.9 שניות (מנוע 4.5 ליטר). תאוצה בין 0–97 קמ"ש היא 6.4 שניות (מנוע 4.6 ליטר). "קאדילק אלנטה", שנת 1989 - קבריולה "קאדילק אלנטה" - קבריולה "קאדילק אלנטה" - קבריולה "קאדילק אלנטה" - קבריולה "קאדילק אלנטה" "קאדילק אלנטה" - מבט לתא הנהג ולוח מחוונים "קאדילק אלנטה" "קאדילק אלנטה" קאדילק מדיה וקבצים בנושא קאדילק אלנטה בוויקישיתוף קאדילק אלנטה, סרטון באתר יוטיוב קאדילק אלנטה, סרטון באתר יוטיוב קאדילק אלנטה, סרטון באתר יוטיוב "קאדילק אלנטה" ericpetersautos.com/2015/03/08/1986-1993-cadillac-allante "קאדילק אלנטה" (בצרפתית) carjager.com/article/allante-la-cadillac-spaghetti "קאדילק אלנטה" consumerguide.com/used/1990-93-cadillac-allante יצור דגמי פינינפארינה (לפי שנת יצור)/ ראו"קאדילק אלנטה" web.archive.org/web/20110605081310
מיכאל ו. פוקס

מיכאל ו. פוקס (אנגלית: Michael V. Fox; ‏נולד ב־9 בדצמבר 1940) חוקר מקרא ואגיפטולוג יהודי-אמריקאי. פרופ' אמריטוס במחלקה ללימודי עברית ולימודים שמיים באוניברסיטת ויסקונסין–מדיסון. פוקס קיבל הסמכה לרבנות מהיברו יוניון קולג' בסינסינטי. למד לימודי מקרא ואגיפטולוגיה באוניברסיטה העברית בירושלים וקיבל תואר דוקטור בשנת 1972. עבודת הדוקטורט שלו הייתה בנושא "ספר קהלת ויחסו לאסכולת החכמה" בהנחיית פרופ' מנחם הרן. הוא לימד בישראל מספר שנים ובשנת 1977 עבר למדיסון, שם לימד במחלקה ללימודי עברית ולימודים שמיים. פוקס היה אחד מן העורכים של סדרת פירושי התנ"ך Anchor Bible וכתב את הפירוש לספר משלי. כן חיבר את הפירוש לספר קהלת מסדרת תרגום ופירוש התנ"ך של ה-JPS. שירי דודים מן העת העתיקה, אסף, תרגם ופירש מיכאל פוקס, ירושלים, מאגנס, תשמ"ה. מיכאל ו. פוקס, באתר ResearchGate מיכאל ו. פוקס, באתר Academia.edu Michael V. V Fox - Curriculum Vitae מיכאל פוקס, תארוך החיבור של משלי י-כט, מחקרים בלשון י"א-י"ב, תשס"ט, עמ' 245–259 מיכאל פוקס, דף שער בספרייה הלאומית
סירה (אסלאם)

המונח א-סירה (בערבית: السيرة, תרגום: הביוגרפיה), שנקראת גם א-סירה א-נבוויה (בערבית: السيرة النبوية, תרגום: הביוגרפיה הנבואית), וידוע גם כסירת רסול אללה (בערבית: سيرة رسول الله, תרגום: הביוגרפיה של שליח האלוהים), משמש לתאר בעיקר את הביוגרפיה של נביא האסלאם מוחמד שכתב אבן אסחאק ואשר רק גרסה מצונזרת וערוכה שלה קיימת כיום, גרסה אותה ערך אבן השאם. ההגדרה המילולית של המילה הערבית "סירה" (سيرة) עשויה להיות דרך, שביל, ודרך חיים. מבחינה שרעית, הסירה (السيرة) היא כל התיאורים שעברו במהלך הדורות, בנוגע לחייו של מוחמד, מלידתו ועד מותו, הן לפני התנבאותו לכאורה, והן לאחריה. ספרות הסירה כוללת מגוון חומרים הטרוגניים, המכילים בין השאר נרטיבים של משלחות צבאיות של מוחמד וחבריו. הסירה כוללת גם מספר מסמכים כתובים, כגון אמנות פוליטיות (למשל, הסכם חודייביה או חוקת אל-מדינה), התגייסויות צבאיות, משימות של פקידים, מכתבים לשליטים זרים וכן הלאה. היא גם מתעדת חלק מהנאומים והדרשות של מוחמד, כמו גם את הדרשה האחרונה. במשך מאות שנים, חוקרים מוסלמים הכירו בבעיית האותנטיות של החדית'. לכן, פיתחו שיטות מתוחכמות של הערכת שרשרת המוסרים של החדית', דבר שנעשה על מנת לסווג כל חדית' ל"צחיח" (אותנטי), לעומת חדית' שרמת האותנטיות שלו חלשה (חדית' דעיף), ואף להוציא חדית'ים שככל הנראה מפוברקים. מאחר שמידע רב הנוגע לביוגרפיה של מוחמד מכילים גם מידע על שרשראות המוסרים של המידע, ניתן ליישם עליה את אותן שיטות שמטרתן לסנן את החדית'. חלק מהאנשים שעסקו בחיבור הסירה הנבואית, השתמשו בכל פיסת מידע שהגיע אליהם, בעוד שאחרים דקדקו מאוד בנושא, ולקחו רק דברים שניתן לאמת באופן מרבי. העובדה שחלק מהמחברים לא השקיעו באותנטיות, גרמה לחוקרים רבים להטיל ספק בכל החיבורים של הסירה, גם של אלו שטענו שהם השתמשו רק במקורות מאומתים. המפורסמים מבין מחברי הביוגרפיות של הנביא בתקופה הקלאסית הם: עורווה בן א-זובייר (מת 713) אבאן בן עות'מאן בן עפאן (נפטר 723) אבן אסחאק (מת בערך 767) עשרות היסטוריונים, הן מוסלמים והן לא מוסלמים, עסקו בחיבור ביוגרפיות למוחמד. ביניהם, ניתן למצוא את: נור א-דין עבד א-רחמן ג'אמי (בפרסית: نورالدین عبدالرحمن جامی) אחמד דידאת (באורדו: احمد دیدات) וחידודין ח'אן לסלי הייזלטון (באנגלית: Lesley Hazleton) קארן ארמסטרונג שמס א-דין עזימי (באורדו: شمس الدین عظیمی) ועוד רבים אחרים. מדיה וקבצים בנושא סירה בוויקישיתוף Sirat Rasul Allah - WikiIslam, wikiislamica.net What does سيرة (sira) mean in Arabic?, WordHippo (באנגלית) The Jurisprudence of the Prophetic Biography and A Brief History of the Rightly Guided Caliphs., Damascus: Dár al-Fikr, 2007 Lenn E. Goodman, Islamic Humanism, ISBN 978-0195135800 List of biographies of Prophet Muhammad (P.B.U.H) | Muhammad | Hadith, Scribd (באנגלית) Shawahid al-Nubuwwa. Muhammad the Greatest and Muhammad the Natural Successor to Christ. K̲h̲ān̲, Vaḥīduddīn, 1925-, Muhammad : the prophet of revolution, New Delhi, India: Islamic Center, 1986 Hazleton, Lesley, 1945-, The first Muslim : the story of Muhammad, New York: Riverhead Books, 2013 Armstrong, Karen, 1944-, Muhammad : a prophet for our time, 1st ed, New York: Atlas Books/HarperCollins, 2006
צוללת U-571

המונח "U-571" מפנה לכאן. לערך העוסק בצוללת בתקופת המלחמה, ראו U-571 (צוללת). צוללת U-571 (באנגלית: U-571) הוא סרט מלחמה, מתח ופעולה אמריקאי משנת 2000 בכיכובם של מתיו מקונוהיי, ביל פקסטון, הארווי קייטל, דייוויד קית' וג'ון בון ג'ובי. בשנת 1942 הצי האמריקני הטיל על צוות הצוללת S-33 משימה דחופה וגורלית. הצי יירט שדר ששלחה הצוללת הגרמנית U-571, לאחר שנפגעה בלב ים וביקשה סיוע וחילוץ ממפקדת הצי הגרמני. על סיפון הצוללת מצוי מכשיר צפנים מסווג, האניגמה. על צוות ה-S-33 הוטל לשוט לעבר ה-U-571, להתחזות לצוות חילוץ גרמני ואז להשתלט עליה וללכוד את מכשיר הצפנים. לצוות הצוללת בפיקוד קומנדר מייק דלגארן (ביל פקסטון) וסגנו, לוטננט אנדרו טיילר (מתיו מקונוהיי), צורף גם מייג'ור מת'יו קונאן (דייוויד קית') מחיל הנחתים, מומחה בלוחמה בטווחים קרובים ובנשק קל. טיילר נוטר טינה לדלגארן משום שהגיש חוות דעת שלילית עליו למפקדת צי הצוללות האמריקני, וקבע שאינו מתאים עדיין לפיקוד על צוללת. במהלך ההפלגה אימן קונאן את צוות הפשיטה, עליו מפקד לוטננט טיילר. במהלך המפגש עם הצוללת הגרמנית הצליח הכוח בפיקוד טיילר וקונאן להשתלט על הצוללת, ללכוד את מכשיר הצפנים מסוג אניגמה, ולהרוג את רוב הצוות הגרמני. רגע לפני שמתפנה רוב הצוות מסיפון הצוללת הגרמנית, תקפה צוללת גרמנית נוספת את ה-S-33 והטביעה אותה. כוח ההשתלטות, בפיקוד טיילר, נמלט חזרה לצוללת U-571, כשעליו לנהל את קרב חייו כנגד כוחות הצי הגרמני וברשותו צוללת פגועה ודלה בתחמושת. הסרט זכה בפרס אוסקר לעריכת הקול הטובה ביותר. מדיה וקבצים בנושא צוללת U-571 בוויקישיתוף "צוללת U-571", במסד הנתונים הקולנועיים IMDb (באנגלית) "צוללת U-571", באתר נטפליקס "צוללת U-571", באתר AllMovie (באנגלית) "צוללת U-571", באתר Rotten Tomatoes (באנגלית) "צוללת U-571", באתר Box Office Mojo (באנגלית) "צוללת U-571", באתר Metacritic (באנגלית) "צוללת U-571", באתר אידיבי "צוללת U-571", במסד הנתונים הקולנועיים KinoPoisk (ברוסית) ביקורות שמוליק דובדבני, "צוללת U-571" - איפה הדמויות?, באתר ynet, 15 באוגוסט 2000. נילי ברקן, ‏מומלץ לא למצמץ, באתר גלובס, 29 באוגוסט 2000 נסים דיין, ‏הוליווד שוב שואבת מאותו מעיין, באתר גלובס, 17 באוגוסט 2000 נסים דיין, ‏הוליווד שוב שואבת מאותו מעיין, באתר גלובס, 17 באוגוסט 2000 צוללת U-571, וואלה!.
זינוס E10

זינוס E10 (באנגלית: Zenos E10) היא מכונית ספורט מסוג רודסטר המוגדרת כמכונית על מתוצרת יצרנית מכוניות הספורט הבריטית Zenos Cars (אנ') אשר יוצרה בין השנים 2015–2016 בבריטניה. "זינוס E10". "זינוס E10 S". "זינוס E10 R". מנוע V4 צילינדרים, 16 שסתומים, 1,999 סמ"ק המפיק 200 כ"ס ב-6,800 סל"ד. תאוצה בין 0–97 קמ"ש היא 4.5 שניות. מנוע פורד מסוג "Ford EcoBoost engine" (אנ') (מנוע בנזין, מגדש טורבו, הזרקת דלק ישירה). תאוצה בין 0–97 קמ"ש היא 4.0 שניות. מנוע פורד מסוג "Ford EcoBoost engine" (אנ') (מנוע בנזין, מגדש טורבו, הזרקת דלק ישירה). תאוצה בין 0–97 קמ"ש היא 3.0 שניות. יוצרו 100 יחידות מטה ומפעל היצרן ממוקמים בעיר "Wymondham" (אנ') במחוז נורפוק ב-מזרח אנגליה דגמי "זינוס E10" מאופיינים במשקל נמוך: 700-725 ק"ג (ריק) 2 דלתות 2 מושבים מנוע מרכזי מנוע בנזין סוג הנעה: הנעה אחורית בלמי דיסק מאווררים מערכת היגוי - מימין (בבריטניה) דגמי "זינוס E10" יוצאו ל-ארצות הברית מחיר היחידה החל מ-40,000 שטרלינג (2016, בבריטניה) דגמי "זינוס" כוללים שלדה מאלומיניום שאליו משולבים הנהג והנוסע, ה"מארז" של הדגם נוצר מ"צינורות סריג" מפלסטיק שהם הליבה, שיוצרו בין שכבות סיבי פחמן היוצרים מבנה קלוע משולש המגביר את הכוח והנוקשות של המסגרת דגמי "זינוס" יכולים להכיל נוסעים שגובהם בין 1.55 מטר - 1.91 מטר 2 מסכים מרכזים (מאפשר להציג לנוסע מידע שבדרך כלל גלוי רק לנהג) המושבים מרוכבים מעור כפול עם ארבע רתמות מרוץ "זינוס E10 R" "זינוס E10" "זינוס E10 S" "זינוס E10 S" "זינוס E10" "זינוס E10" מדיה וקבצים בנושא זינוס E10 בוויקישיתוף אתר האינטרנט הרשמי של זינוס E10 זינוס E10, סרטון באתר יוטיוב זינוס E10, סרטון באתר יוטיוב "זינוס E10" bmmagazine.co.uk/get-funded/zenos-cars-launches-funding-seedrs "זינוס E10" - פנים הרכב כולל תמונות autocar.co.uk/car-review/zenos/e10/interior ששה סיבות מדוע דגם "זינוס E10 S" היא מכונית הספורט הטובה ביותר carthrottle.com/post/6-reasons-why-the-zenos-e10-s-is-the-best-sports-car-youve-never-heard-of דגם "זינוס E10 S" autocar.co.uk/car-news/new-cars/zenos-e10-s-boosted-280bhp-upgrade "זינוס E10 R" autocar.co.uk/car-review/zenos/e10/first-drives/2016-zenos-e10-r "זינוס E10 R" topspeed.com/cars/zenos/2016-zenos-e10-r יצרנית "זינוס" פתחה סוכנות בארצות הברית skiddmark.com/2014/03/zenos-cars-sets-shop-u-s תערוכת המכוניות בלונדון 2016 / ראו "Zenos E10 R" carkeys.co.uk/news/cool-cars-at-the-2016-london-motor-show חדשנות בענף כלי רכב נישה בבריטניה / ראו "זינוס E10" theengineer.co.uk/issues/august-2014-online/innovation-in-the-uk-niche-vehicles-sector ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זינוס E10".
המכון המרכזי לקטלוג אחיד

המכון המרכזי לקטלוג אחיד (‏ICCU באיטלקית: Istituto Centrale per il Catalogo Unico) הוא מכון הפועל כרשות ממשלתית של ממשלת איטליה שמטרתו ליצור ולתחזק קטלוג ביבליוגרפי אחיד ומאוחד לכל הספריות באיטליה. הקטלוג המרכזי (Centro nazionale per il catalogo unico) החל להיות מיושם בכל הספריות במדינה בשנת 1951. המכון קם ב-1975 תחת המשרד למורשת ופעילות תרבותית (Ministero per i Beni e le Attività Culturali - MiBAC) וממוקם פיזית בספרייה הלאומית המרכזית של רומא. המכון מציע מערך שירותים ביבליוגרפים לבאי הספרייה ולמשתמשים חיצוניים - Servizio bibliotecario nazionale, SBN. אתר האינטרנט הרשמי של המכון המרכזי לקטלוג אחיד
רקלה ברוני

רקלה ברוני (באיטלקית: Rachele Bruni; נולדה ב-4 בנובמבר 1990) היא שחיינית מים פתוחים איטלקייה, סגנית אלופה אולימפית (ריו דה ז'ניירו 2016) ובעלת מדליית ארד מאלופת העולם (קוואנגג'ו 2019) במשחה ל-10 ק"מ. היא 8 פעמים אלופת אירופה בשחייה במים פתוחים. ברוני נולדה וגדלה בפירנצה. באוניברסיאדה שנערכה בשנג'ן, הרפובליקה העממית של סין בשנת 2011 זכתה ברוני במדליית זהב במשחה ל-10 ק"מ בתוצאה של 2:06:49.31 שעות. באולימפיאדת ריו דה ז'ניירו (2016) זכתה ברוני במדליית כסף במשחה ל-10 ק"מ בתוצאה של 1:56:49.5 שעות, אחרי שרון ון רוונדאל מהולנד (1:56:32.1 שעות) ולפני פוליאנה אוקימוטו מברזיל (1:56:51.4 שעות). את המשחה היא סיימה שלישית אחרי אלופת העולם אורלי מולר מצרפת, אך מולר נפסלה לאחר שחסמה ודחפה את ברוני בנגיעת הסיום. באליפות העולם שנערכה בבודפשט, הונגריה ביולי 2017 זכתה ברוני במדליית ארד במשחה הקבוצתי ל-5 ק"מ ביחד עם ג'וליה גבריאלסקי, פדריקו ונלי ומריו סנזולו בתוצאה של 54:31.0 שעות, אחרי צרפת (54:05.9 דקות) וארצות הברית (54:18.1 דקות). באליפות העולם שנערכה בקוואנגג'ו, קוריאה הדרומית ביולי 2019 זכתה ברוני בשתי מדליות, כסף וארד. מדליית כסף במשחה שליחים ל-5 ק"מ ביחד עם ג'וליה גבריאלסקי, דומניקו אצ'רנצה וגרגוריו פלטריניירי בתוצאה של 53:58.9 דקות, אחרי גרמניה (53:58.7 דקות) ולפני ארצות הברית (53:59.0 דקות) ובמדליית ארד במשחה ל-10 ק"מ במים פתוחים בתוצאה של 1:54:49.9 דקות, אחרי שין שין מסין (1:54:47.2 שעות והיילי אנדרסון מארצות הברית. את מדליית הכסף האולימפית שבה זכתה ברוני באולימפיאדת ריו דה ז'ניירו (2016), היא הקדישה לבת הזוג שלה ובכך הייתה לספורטאית האיטלקייה הראשונה שזכתה במדליית אולימפית שיצאה מהארון כלהט"בית. מדיה וקבצים בנושא רקלה ברוני בוויקישיתוף רקלה ברוני, ברשת החברתית פייסבוק רקלה ברוני, ברשת החברתית אקס (טוויטר) רקלה ברוני, ברשת החברתית אינסטגרם רקלה ברוני, באתר olympedia.org רקלה ברוני, באתר Swimrankings
Homicide

"Homicide" הוא שיר שהוקלט על ידי הראפר האמריקאי לוג'יק בשיתוף הראפר האמריקאי אמינם. השיר נכתב על ידי לוג'יק ואמינם בעזרת מפיקי השיר ברגמה ושרום. השיר יצא ב-3 במאי 2019, בתור הסינגל השלישי מאלבומו של לוג'יק Confessions of a Dangerous Mind. ב-1 במאי 2019 לוג'יק הודיע על השיר במדיה החברתית וחשף את עטיפת השיר ואת תאריך השחרור שלו, ה-3 במאי. עטיפת השיר מזכירה את עטיפות השירים האחרים מתוך האלבום Confessions of a Dangerous Mind. סרטון השיר "Homicide" באתר יוטיוב Bobby Bestseller, Homicide ft. @eminem. Available everywhere Friday.pic.twitter.com/Fui4Du7znB, @Logic301, ‏2019T12:17 (באנגלית) Logic and Eminem’s New Song “Homicide” Samples Comedian Chris D’Elia’s Impression: Listen, Pitchfork (באנגלית) Logic Announces "Homicide" Single Featuring Eminem, rapWAVE, ‏2019-05-01 (באנגלית) (ארכיון) Logic Announces "Homicide" Single With Eminem, HotNewHipHop